|  |
| --- |
| **GEF-SCCF Projekt upravljanja vodama na slivu rijeke Drine u okviru programa za Zapadni Balkan** |

Kao odgovor na hitnu potrebu za efikasnijim upravljanjem, odnosno ublažavanjem posljedica poplava i suša u slivu rijeke Drine, tri zemlje sliva (BiH, Srbija i Crna Gora), pod okriljem Svjetske banke, pokrenule su „Regionalnu inicijativu za Zapadni Balkan za upravljanje poplavama i sušama u slivu rijeke Drine“.

Regionalna inicijativa je trogodišnji program tehničke pomoći bez zaduživanja sa ciljem unapređenja regionalne suradnje i učinkovitijeg, integriranog pristupa upravljanju riječnim slivom u skladu sa zahtjevima i principima Okvirne direktive za vode (Directive 2000/60/EC).

Regionalna inicijativa je završena 2012. godine, ali je postala temelj za realizaciju niza regionalnih projekata u slivu rijeke Drine.

U suradnji sa mjerodavnim institucijama BiH, Srbije i Crne Gore pripremljen je Projekt upravljanja vodama na slivu rijeke Drine u okviru programa za Zapadni Balkan, koji se financira iz grant sredstava fonda GEF (Global Environmental Facility/Globalni fond za zaštitu okoliša) i SCCF (Special Climate Change Fund/Posebni fond za klimatske promjene).

Grant sredstva za tri zemlje sliva (BiH, Srbiju i Crnu Goru) su odobrena 9. svibnja 2016. godine u iznosu od 8,732 milijuna USD, a 22. srpnja 2016. godine zaključen je Sporazum o grantu između Ministarstva financija i trezora BiH i Međunarodne banke za obnovu i razvitak, kao implementatora Projekta.

Tri zemlje sliva kroz Projekt upravljanja vodama na slivu rijeke Drine u okviru programa za Zapadni Balkan jačaju regionalnu suradnju u svrhu: osiguravanja efektivnijeg alata za bolje donošenje odluka u cilju primjene principa integriranog upravljanja vodama na slivu rijeke Drine, implementacije primjenljivih politika i reformi, kao i razvitka mehanizama prilagodbe na klimatske promjene i investicija za upravljanje vodama na slivu rijeke Drine.

U cilju implementacije Projekta potpisani su Memorandumi o razumijevanju:

* Memorandum o razumijevanju između Ministarstva vanjske trgovine i ekonomskih odnosa Bosne i Hercegovine i Ministarstva poljoprivrede i zaštite okoliša Republike Srbije o suradnji na implementaciji projekta „Upravljanje slivom rijeke Drine na Zapadnom Balkanu“ i
* Memorandum o razumijevanju između Ministarstva vanjske trgovine i ekonomskih odnosa Bosne i Hercegovine i Ministarstva poljoprivrede i ruralnog razvitka Crne Gore o suradnji na implementaciji projekta „Upravljanje slivom rijeke Drine na Zapadnom Balkanu“.

kojim se definiraju ključna pitanja za implementaciju zajedničkih aktivnosti na Projektu.

Projekat je postao efektivan 11. svibnja 2017. godine.